LT Europos Sąjungos oficialusis leidinys C 222/9

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 222/07

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

SANTRAUKA

TARYBOS REGLAMENTAS (EB) Nr. 510/2006

„ΦΙΡΙΚΙ ΠΗΛΙΟΥ“ (FIRIKI PILIOU)

EB Nr.: EL-PDO-0005-0540-27.03.2006

SKVN ( X ) SGN ( )

1. Atsakinga valstybės narės institucija:

Pavadinimas: Υπουργείο Αγροτικής Ανάπτυξης και Τροφίμων, Δ/νση Βιολογικής Γεωργίας, Τμήμα Προστατευόμενων Ονομασιών Προέλευσης (Π.Ο.Π) — Προστατευόμενων Γεωγραφικών Ενδείξεων (Π.Γ.Ε) — Ιδιότυπων και Παραδοσιακών Προϊόντων (Kaimo plėtros ir maisto ministerija, Ekologinio ūkininkavimo direktoratas, Saugomų kilmės vietos nuorodų (SKVN), saugomų geografinių nuorodų (SGN) ir tradicinių gaminių skyrius) Adresas: Αχαρνών 29/Acharnon 29 104 39 Αθήνα/Athens ΕΛΛAΔΑ/GREECE Tel. +30 210212815053 Faks. +30 2108821241 El. paštas: ax29u030@minagric.gr, ax29u029@minagric.gr

2. Grupė:

Pavadinimas: Ένωση Αγροτικών Συνεταιρισμών Πηλίου & Βορείων Σποράδων (Pilijo ir Šiaurės Sporadų žemės ūkio kooperatyvų sąjunga) Adresas: Ano Lehonia Magnesias Tel. +30 2428093963 / 2428093572 Faks. +30 2428094654 / 2428094379 El. paštas: copilspr@otenet.gr Interneto adresas: http://www.coop-pilion.gr Sudėtis: Gamintojai ir (arba) perdirbėjai ( X ) Kita ( )

3. Produkto rūšis:

1.6 klasė. Švieži ar perdirbti vaisiai, daržovės ir grūdinės kultūros

4. Specifikacija:

(Reglamento (EB) Nr. 510/2006 4 straipsnio 2 dalyje pateiktų reikalavimų santrauka)

4.1. Pavadinimas:

„Φιρίκι Πηλίου“ (Firiki Piliou)

4.2. Aprašymas:

Firiki Piliou (dgs. Firikia Piliou) priklauso rūšies Malus domestica Borkh smulkiavaisei atmainai Firiki. Firiki Piliou – mažas ar vidutinio dydžio, pailgos cilindro formos obuolys, kurio skersmens ir ilgio santykis mažesnis nei kituose regionuose auginamų Firikia. Jis yra žalsvai gelsvos spalvos, o į saulę atsuktas šonas ryškiai raudonas. Vaisiaus minkštimas tvirtas (6–8 kg/cm2), jame daug cukraus, o jo rūgštingumas nedidelis, todėl minkštimas saldus, sultingas ir stipraus savito kvapo.

Standartai produktui taikomi pagal Reglamentą (EB) Nr. 1221/2008.

Renkamiems Firikia Piliou turi būti būdingos šios savybės:

Tvirtumas – 6–8 kg/cm2

Tirpios sausosios medžiagos – 11,5–13 (Brikso vertė)

Rūgštingumas – 0,10–0,20 % citrinų rūgšties

Dydis – 14–18 cm perimetro

4.3. Geografinė vietovė:

Geografinė vietovė – kalnuota Pilijo sritis; jos ribos nustatytos atsižvelgiant į aukštį (vaismedžiai auginami 300–900 m aukštyje), dirvožemio savybes ir klimato sąlygas (šalia kaštonų, bukmedžių ir žemuoginių arbutų giraičių, nuožulnus paviršius, gerai drenuojamas dirvožemis, nedideli temperatūros svyravimai, didelis santykinis drėgnis, didelis saulėtumas), vienodus auginimo metodus (pvz., vaismedžiai auginami terasomis, vaisiai renkami rankomis) ir Firikia Piliou auginimo tradiciją – visi šie dalykai lemia savitas Firiki Piliou organoleptines savybes.

Firiki Piliou auginamas šiose savivaldybėse ir bendruomenėse:

Portarijos savivaldybėje, Makrinicės bendruomenėje, Zagoros savivaldybėje, Agrijos savivaldybėje, Artemidos savivaldybėje, Muresijo savivaldybėje, Melejų savivaldybėje ir Afetų savivaldybėje.

4.4. Kilmės įrodymas:

Nustatytoje geografinėje vietovėje auginamų Firiki Piliou vaismedžių vaisiai gali būti laikomi SKVN produktais tik jei bus atitinkamai patvirtinti kompetentingų institucijų.

Informacija apie sklypus, kuriuose auginami vaismedžiai, perduodama Pilijo ir Šiaurės Sporadų žemės ūkio kooperatyvų sąjungai, tokie sklypai užregistruojami ir įtraukiami į sklypų, kurie atitinka auginimo ir gamybos vietos kriterijus, sąrašą. Šie duomenys perduodami kontrolės institucijoms.

Augintojai deklaruoja derlių nustatytoje geografinėje vietovėje esančioje pakavimo įmonėje ir nurodo vaismedžių sodo plotą ir užaugintų Firikia Piliou kiekį.

Pradiniu laikymo etapu (dažniausiai plastikinėse arba medinėse dėžėse) pakavimo įmonėje užregistruojami augintojo duomenys ir produkto kiekis. Šie duomenys perduodami kontrolės institucijoms.

Baigiamasis procedūros etapas – vaisių pakavimas; tada kontrolės institucija išduoda numeruotas etiketes, kurios atitinka pakuotino produkto kiekį.

4.5. Gamybos būdas:

Auginant taikomi visi reikiami auginimo metodai, kad būtų išsaugotas vaismedžių gyvybingumas ir užtikrinta gera jų būklė, t. y. vaismedžiai tręšiami sudėtinėmis trąšomis, piktžolės naikinamos ravint ir naudojant herbicidus, drėkinama kokybišku vandeniu, vaismedžiai genimi (formuojant lają ir prieš jiems vedant vaisius) rankomis, vaisiai retinami rankomis. Vaisių nebevedantiems vaismedžiams pakeisti arba naujiems Firiki vaismedžių sodams suformuoti naudojami iš Firiki Piliou sėklų nustatytoje vietovėje išauginti sėjinukai arba dvimečiai sodinukai, gauti iš Firiki Piliou sėklų nustatytoje vietovėje išaugintus sėjinukus įskiepijus į poskiepius ΜΜ106 ir ΜΜ111. Firiki Piliou vaismedžiai duoda derlių pramečiui. Jie pradeda vesti vaisius po šešerių metų nuo pasodinimo, dažniausiai dešimtais metais, ir užauga dideli medžiai.

Nors žemės paviršius vietovėje itin nelygus, nuo Firiki vaismedžių auginimo Pilije pradžios Firikia Piliou tradiciškai renkami rankomis. Firikia Piliou surenkami sode, supakuojami dažniausiai į plastikines dėžes ir vežami į šaltas patalpas saugoti, taip siekiant išsaugoti produkto kokybę (stengiamasi, kad vaisiai nebūtų apdaužyti ir nebūtų tokie kieti) ir autentiškumą.

Siekiant patenkinti rinkoje kylančius poreikius ir paskatinti pirkti produktą, pakartotinai pakuoti produktą leidžiama ir ne nustatytoje geografinėje vietovėje.

4.6. Ryšys su geografine vietove:

Nustatytai geografinei vietovei būdingas gana didelis aukštis (300–900 m), švelnus klimatas, vėsios vasaros, nedideli temperatūros svyravimai, didelis santykinis drėgnis (60,9 %), didelis saulėtumas (210 valandų per mėnesį) ir švarus oras. Pagrindinė dirvos uoliena – skalūnas, o tai dažniausiai lemia skurdų dirvožemį. Tačiau dėl to, kad sodai yra greta kaštonų, bukmedžių ir žemuoginių arbutų giraičių, susiformavo lengvas ir derlingas priesmėlio arba smėlingo molio dirvožemis, kuriame daug organinių medžiagų (2–3 %), o jo pH 4–5 (rūgštus). Be to, dirvožemis gerai drenuojamas, nes vietovės paviršius nuožulnus – dėl šios priežasties Firiki vaismedžiai daugiausiai auginami terasomis.

Kadangi vaismedžiai auginami terasomis, traktorių ir kitų žemės ūkio mechanizmų naudoti neįmanoma, todėl visi darbai atliekami rankomis. Kad būtų užtikrinta reikiama kokybė, gamintojai, remdamiesi savo ilgalaike patirtimi ir išmanydami kiekvieno vaismedžio pajėgumą, itin rūpestingai rankomis retina vaisius, kad ant kiekvieno vaismedžio užderėtų reikiamas skaičius vaisių. Siekiant nesužaloti vaismedžių pneumatiniais sekatoriais, medžiai genimi taip pat rankomis. Galiausiai vaisiai renkami itin atsargiai, kad nuo Firiki Piliou vaisiaus neatitrūktų kotelis ir būtų išvengta vaisiaus pažeidimų – taip užtikrinama, kad vaisiai liktų sveiki ir geriau laikytųsi.

Vaisių nebevedantiems vaismedžiams pakeisti arba naujiems Firiki vaismedžių sodams suformuoti naudojami iš Firiki Piliou sėklų nustatytoje geografinėje vietovėje pačių augintojų išauginti sėjinukai.

Nuo kitose vietovėse auginamų Firikia Firiki Piliou skiriasi šiomis savybėmis:

Dydis: vaisiai mažesni ir labiau pailgi, jų skersmens ir ilgio santykis mažesnis. Dėl dydžio vaisiai ne taip lengvai pažeidžiami ir jų nenudegina saulė. Nedideli vaisiai būdingi konkretaus ekotipo Firiki vaismedžiams, kurie minėtoje geografinėje vietovėje auginami jau daug metų, be to, išskirtines vaisių savybes lemia tai, kad vaisiai gauna daug saulės, taip pat nesistemingas ir negausus vaismedžių drėkinimas, gerai drenuojamas dirvožemis ir tinkamas vaisių retinimas rankomis.

Tvirtumas: vaisių minkštimas tvirtesnis (6–8 kg/cm2) ir traškesnis, o odelė lygi ir vaškiška. Minkštimo tvirtumą lemia tai, kad vaisiai nedideli, vaismedžiai drėkinami nesistemingai ir negausiai, taip pat vaisiuose gausu cukraus.

Spalva: raudona vaisių spalva ryškesnė, nes dėl nuožulnaus paviršiaus ir tradicinio retinimo būdo vaisiai gauna daugiau saulės.

Saldumas ir kvapas.: vaisiai saldesni, malonesnio skonio, sultingi. Saldumą ir stiprų kvapą lemia vietovės gamtinių ir žmogiškųjų veiksnių derinys. Dėl didelio saulėtumo ir tradicinio vaisių retinimo rankomis vaisiai gauna daugiau saulės ir suintensyvėja fotosintezė, todėl susikaupia daug angliavandenių ir tirpaus cukraus. Be to, rugsėjo mėnesį, kai vaisiai noksta, nustatytoje geografinėje vietovėje vakarais vyrauja žema temperatūra ir didelis drėgnis, todėl garavimas ne toks intensyvus ir angliavandeniai lieka vaisiuose.

Dėl išvardytų Firiki Piliou kokybės ir savybių skirtumų, t. y. mažesnių ir labiau pailgų vaisių, ryškios raudonos spalvos, tvirto ir traškaus minkštimo, saldaus skonio ir stipraus kvapo, šie vaisiai skiriasi nuo kitose vietovėse auginamų Firikia, todėl jie rinkoje brangesni ir paklausesni.

Istorija

Teigiama, kad obuolių rūšis Firiki kilusi iš Juodosios jūros apylinkių. Šios rūšies vaisius, kurių lotyniškas pavadinimas Malus domestica Borkh, patyrę augintojai Pilijo kalnuose ir prieškalnėse augina nuo XVIII amžiaus.

1889 m. Zosimas Esfigmenitis knygoje „Prometėjas“ rašo, kad Drakios ir Ai Lavrendžio vietovėse auginti 32 rūšių obuoliai, įskaitant Firikia, vadinamus Ferikia, kurie buvo itin paklausūs Atėnų ir Salonikų rinkose.

1994 m. Kostas Liapis knygoje „Pilijo didysis Ai Giorgis“ teigia, kad Agios Georgije pasodinta maždaug 8 000Firiki vaismedžių ir jie pradėjo vesti vaisius apie 1915 m. Garsiuosius Firikia Piliou šis autorius mini ir knygoje „Tradicinė senojo Pilijo mityba ir kulinarija“.

Knygoje „Gaivusis Pilijo kaimas Puris“ N. Diamantakos rašo, kad iki 1935 m. Zagoroje ir Puryje daugiausia auginta Firiki rūšies obelų.

Galiausiai, remdamasis Zagoros Pilijo žemės ūkio kooperatyvo pateiktais duomenimis, Dionisijas Valasas žurnale „Vole“ (2003 m., Nr. 10) rašo, kad 1938 m. į šio kooperatyvo narių registrą buvo įtraukti 222 nariai.

Kooperatyvas ne tik populiarino bulves ir riešutus, bet ir pardavinėjo Renedes rūšies obuolius, kurie tuo metu vadinti Koliambaseika pagal juos pradėjusio auginti Koliambasio vardą. Pardavinėti ir Firiki rūšies obuoliai, tuo metu laikyti „obuolių karaliais“.

Šiais duomenimis be abejonės patvirtinama Firikia Piliou kilmė, geras vardas ir platus paplitimas bent vidaus rinkoje nuo senų laikų.

4.7. Kontrolės įstaiga:

Pavadinimas: Νομαρχιακή Αυτοδιοίκηση Μαγνησίας, Δ/νση Αγροτικής Ανάπτυξης (Magnisijos rajono administracija, Kaimo plėtros direktoratas) Adresas: Διοικητήριο/Diikitirio 380 01 Βόλος/Volos ΕΛΛAΔΑ/GREECE Tel. +30 2421071345 Faks. +30 2421070970 El. paštas: u11614@minagric.gr Interneto adresas: http://www.magnesia.gr Pavadinimas: Οργανισμός Πιστοποίησης και Ελέγχου Γεωργικών Προϊόντων — Ο.Π.Ε.Γ.Ε.Π (Žemės ūkio produktų sertifikavimo ir kontrolės organizacija) – Agrocert Adresas: Patision & Androu 1 112 57 Αθήνα/Αthens ΕΛΛΑΔΑ/GREECE Tel. +30 2108231277 Faks. +30 2108231438 El. paštas: agrocert@otenet.gr Interneto adresas: http://www.agrocert.gr

4.8. Ženklinimas etiketėmis:

—

(1) OL L 93, 2006 3 31, p. 12.